બીજું, નંદિ એટલે વૃષભ બળદ. ભગવાન શંકર બળદ ઉપર બેસે છે. આપણા આ ખેતીપ્રધાન દેશમાં બળદનું જે મહત્ત્વ સ્થાન હતું તે સ્થાન ટકી રહે તે દૃષ્ટિથી તે પ્રતીકને પ્રભુનાં વાહન તરીકે પણ કદાચ જોડી દીધું હોય. જેમ તુલસીનું આયુર્વેદની દૃષ્ટિએ મહત્વ સમજી અને તેની ઘર આંગણે જ જરૂરિયાત જાણી, તેને ભગવાન સાથે પરણાવી ‘તુલસી વિવાહ’નું આયોજન સંસ્કૃતિમાં થયું છે તેમ બળદને પણ પ્રભુનું વાહન દર્શાવી તેના પ્રત્યેના ભાવ લાગણીનું ઉદાત્તીકરણ કરવાનો પ્રયત્ન કર્યો છે.